rejauldu/bengali-wikipedia huggingface dataset:
দমদম ক্যান্টনমেন্ট  রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ বনগাঁ রেলপথের একটি রেলওয়ে স্টেশন । এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার দুর্গানগররে অবস্থিত।   অবস্থান  দমদম ক্যান্টনমেন্ট রেলওয়ে স্টেশন উত্তর চব্বিশ পরগণা জেলার দমদম ক্যান্টনমেন্টে অবস্থিত। এই স্টেশন থেকে  পরবর্তী স্টেশন হল - দুর্গানগর রেলওয়ে স্টেশন এবং পূর্ববর্তী স্টেশন হল - দমদম রেলওয়ে স্টেশন।   ইতিহাস  ১৮৮২-৮৪ সালে বেঙ্গল সেন্ট্রাল রেলওয়ে কোম্পানি  দমদম থেকে খুলনা পর্যন্ত একটি রেলপথ নির্মাণ করে। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং বনগাঁ স্টেশনের মধ্যে যাত্রী রেল পরিষেবা চালু রয়েছে। শিয়ালদহ থেকে রানাঘাট পর্যন্ত পূর্ববাংলা রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। এর পর  শিয়ালদহ  বনগাঁ রেলপথকে শিয়ালদহ রানাঘাট রেলপথের সঙ্গে সংযোগ ঘটাতে ১৮৮২-৮৪ সালে বেঙ্গল সেন্ট্রাল রেলওয়ে কোম্পানি রাণাঘাট বনগাঁ রেলপথ নির্মাণ করে।  রেলপথ  দমদম ক্যান্টনমেন্ট রেলওয়ে স্টেশনটি কলকাতা জেলা ও উত্তর চব্বিশ পরগণা জেলার মধ্যে বিস্তৃত শিয়ালদহ বনগাঁ রেলপথের মধ্যে অবস্থিত। এই রেলপথটি শিয়ালদহ থেকে দমদম পর্যন্ত ৪ টি, দমদম থেকে বনগাঁ পর্যন্ত ২ টি রেললাইন বা রেল ট্র্যাক দ্বার গঠিত।   পরিকাঠাম   স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। দমদম ক্যান্টনমেন্ট রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।  দমদম ক্যান্টনমেন্ট রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ দমদম ক্যান্টনমেন্ট রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৬৩-১৯৬৪ সালে এই রেলপথে বৈদ্যুতীকরণের কাজ সম্পূর্ণ হয়েছিল।   রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বনগাঁ, হাসনাবাদ  এবং শিয়ালদা, বারাসাত ও মাঝেরহাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।   প্রশাসন ও  নিরাপত্তার ব্যবস্থা  দমদম ক্যান্টনমেন্ট রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র  বহিঃসংযোগ  বিষয়শ্রেণী:উত্তর চব্বিশ পরগনা জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:পূর্ব লাইন (কলকাতা শহরতলি রেল) বিষয়শ্রেণী:শিয়ালদহ রেল বিভাগ বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৮৮৩-এ ভারতে প্রতিষ্ঠিত বিষয়শ্রেণী:১৮৮৩-এ ভারতে চালু রেলওয়ে স্টেশন বিষয়শ্রেণী:কলকাতার পরিবহন
নাউতারা ইউনিয়ন বাংলাদেশের নীলফামারী জেলার ডিমলা উপজেলার অন্তর্গত একটি ইউনিয়ন।জাতীয় তথ্য বাতায়ন  অবস্থান ৬নং নাউতারা ইউনিয়ন নীলফামারী জেলার ডিমলা উপজেলা সদরের দক্ষিণ-পূর্বে অবস্থিত। এ ইউনিয়নের উত্তরে খগাখড়িবাড়ী ইউনিয়ন, পূর্বে খালিশা চাপানী ইউনিয়ন ও ঝুনাগাছা চাপানী ইউনিয়ন,  দক্ষিণে জলঢাকা উপজেলা এবং পশ্চিমে ডিমলা অবস্থিত। এ ইউনিয়নের মাঝ বরাবর  নাউতারা নদী এবং পূর্ব দিকে তিস্তা সেচ ক্যানেল বয়ে গেছে।  প্রশাসনিক এলাকা নাউতারা ইউনিয়ন ৫টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।একজনরে নাউতারা গ্রাম সমূহ-  আকাশকুড়ি  নিজপাড়া  নাউতারা  কাকড়া  সাতজান  শালহাটী  ইতিহাস জনসংখ্যা নাউতারা ইউনিয়নের মোট জনসংখ্যা= ৩১,৬৫০ জন  মহিলা= ১৫,০৩২ জন  পুরুষ= ১৬,৬১৮ জন  শিক্ষা এ ইউনিয়নে ১টি কলেজ, ৬টি মাধ্যমিক বিদ্যালয়, ১টি মাদ্রাসা, ১৬টি সরকারি প্রাথমিক বিদ্যালয় ও ২ টি কিন্ডারগার্ডেন স্কুল রয়েছে।নাউতারা ইউনিয়নের শিক্ষা প্রতিষ্ঠান  উল্লেখযোগ্য শিক্ষাপ্রতিষ্ঠান-  নাউতারা আবিউন্নেছা উচ্চ বিদ্যালয়  নাউতারা বালিকা উচ্চ বিদ্যালয় ও কলেজ  নিজপাড়া ফাজিল মাদ্রাসা  আকাশকুড়ি উচ্চ বিদ্যালয়  সাতজান উচ্চ বিদ্যালয়  সাতজান সরকারি প্রাথমিক বিদ্যালয়  অর্থনীতি নাউতারা ইউনিয়নের অর্থনীতি মূলত কৃষি নির্ভর। এ ইউনিয়নের প্রধান ফসল ধান। তবে ধান ছাড়াও বর্তমানেভূট্টা, গম সহ আরও নানা ধরনের ফসল ফলানো হচ্ছে।   নদ-নদী   নাউতারা নদী  তিস্তা সেচ খাল  তথ্যসূত্র  বিষয়শ্রেণী:ডিমলা উপজেলার ইউনিয়ন
কবি নজরুল কলেজ () এটি ১৯৮৫ সালে বীরভূম জেলার মুরারইয়ে স্নাতক কলেজ রূপে স্থাপিত হয়। যা বর্ধমান বিশ্ববিদ্যালয় এর অধীনস্থ। এই কলেজটি বিশ্ববিদ্যালয় মঞ্জুরি কমিশন দ্বারা স্বীকৃত।   বিভাগ  কলা বিভাগ   বাংলা  ইংরেজি  ইতিহাস  রাষ্ট্রবিজ্ঞান  ভূগোল  দর্শন বাণিজ্য বিভাগ   বাণিজ্য  বিজ্ঞান বিভাগ   পিওর সাইন্স   আরও দেখুন   ভারতের শিক্ষা ব্যবস্থা  পশ্চিমবঙ্গে শিক্ষা   তথ্যসূত্র   বিষয়শ্রেণী:বর্ধমান বিশ্ববিদ্যালয়ের অধিভুক্ত কলেজ বিষয়শ্রেণী:১৯৮৫-এ পশ্চিমবঙ্গে প্রতিষ্ঠিত বিষয়শ্রেণী:বীরভূম জেলার বিশ্ববিদ্যালয় ও কলেজ বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:কাজী নজরুল ইসলামের নামাঙ্কিত স্মারক
thumb|তাম্বি এবং আলগোজা তাম্বি বা তুম্বি ( উচ্চারণ: তাম্বি, একে তাম্বা বা তুম্বা বলেও ডাকা হয়), হল উত্তর ভারতীয় উপমহাদেশের অন্তর্গত পাঞ্জাবের একটি ঐতিহ্যবাহী বাদ্যযন্ত্র। উঁচু সুরে বাঁধা, এক তন্তু বাদ্যযন্ত্রটি পাঞ্জাবের লোকসঙ্গীতের সাথে সম্পর্কিত এবং বর্তমানে পশ্চিমী ভাংড়া সংগীতে খুব জনপ্রিয়।  পাঞ্জাবি লোকগায়ক লাল চাঁদ যমলা জাট (১৯১৪-১৯৯১) আধুনিক যুগে তাম্বিকে জনপ্রিয় করেছিলেন। ১৯৬০, ১৯৭০ এবং ১৯৮০ এর দশকে, অনেক পাঞ্জাবি গায়ক তাম্বি বাদ্যটি গ্রহণ করেছিলেন, এঁদের মধ্যে আছেন কুলদীপ মানক, মোহাম্মদ সাদিক, দীদার সান্ধু, অমর সিং চমকিলা, এবং কর্তার রমলা। আরও অন্যান্য ব্যবহার করেন তাদের মধ্যে আছেন কানওয়ার গ্রেওয়াল এবং সাঁই জহুরের মত পাঞ্জাবি সুফি গায়কেরা। বর্ণনা বাদ্যযন্ত্রটি একটি কাঠের লাঠি দিয়ে তৈরি যেটি একটি লাউয়ের খোলক অনুরণকের সাথে বসানো থাকে। একটি একক ধাতব তন্তু একটি সেতুর উপর দিয়ে অনুরণক পেরিয়ে যায় এবং লাঠির শেষে একটি সুর চাবিতে আবদ্ধ হয়। যন্ত্রে ধ্বনি উৎপন্ন করার জন্য, বাদক তর্জনী দিয়ে ক্রমাগত ঝাঁকুনি এবং প্রত্যাহার করে তন্তুটিতে অভিঘাত করে।  পশ্চিমী সংগীতে ব্যবহার   জনপ্রিয় মূলধারার সঙ্গীতে, টিমবাল্যান্ড প্রযোজিত মিসি এলিয়টের ২০০১ সালের জনপ্রিয় একক সঙ্গীত গেট ইয়োর ফ্রিক অন এ বৈশিষ্ট্যপূর্ণ তাম্বির শব্দ প্রবর্তিত হয়েছিল। মুন্ডিয়াঁ তো বাচ কে রহিঁ (ছেলেদের থেকে সাবধান) পাঞ্জাবি এমসি থেকে, ইউকে তালিকায় একটি বিশাল হিট, সম্ভবত জনপ্রিয় পশ্চিমী সংগীতে তাম্বির ব্যবহারের সবচেয়ে বহুল পরিচিত উদাহরণ। ২০ ইঞ্চি মাস্টার পি দ্বারা (জ্যামাইকান রেগে শিল্পী কাট্টি র‍্যাঙ্কস এবং র‍্যাপ শিল্পী কোবরা খান) টরন্টো, অন্টারিও, কানাডার স্থানীয় শিল্পী শান রমতা (বিখ্যাত পাঞ্জাবি লোক সংগীতশিল্পী হাজারা সিংহ রামতার নাতি) তাম্বি বাজিয়েছিলেন। বেবি ডল মে সোনে দি সমস্ত গান জুড়ে এই বাদ্যযন্ত্রটি বেজেছে।  বাদকগণ   লাল চাঁদ যমলা জাট  মোহাম্মদ সাদিক  কুলদীপ মানক  দীদার সান্ধু  অমর সিং চমকিলা  মনমোহন ওয়ারিস  সরবজিৎ চীমা  সুক্ষিন্দর শিন্দা  সুখবিন্দর পনছি  সাঁই জহুর  সঙ্গতার  আরও দেখুন  একতারা ভারত  একতারা নেপাল  কেন্দারা  খমক  তথ্যসূত্র  আরো পড়ুন Thuhi, Hardial. The Tumba-Algoza Ballad Tradition . Translated by Gibb Schreffler. Journal of Punjab Studies 18(1&2) (Spring-Fall 2011). pp. 169–202.  বিষয়শ্রেণী:পাঞ্জাবি সঙ্গীত বিষয়শ্রেণী:ভারতীয় বাদ্যযন্ত্র বিষয়শ্রেণী:পাঞ্জাবি শব্দ ও বাক্যাংশ বিষয়শ্রেণী:পাকিস্তানি বাদ্যযন্ত্র
সাধু যোহন লিখিত সুসমাচার () হল চতুর্থ প্রামাণ্য সুসমাচার। এই সুসমাচারটির লেখকের নাম অপ্রকাশিত; যদিও এটির ঐতিহ্যগত সূত্র হিসাবে যিশুর এক অজ্ঞাতনামা ""প্রিয় শিষ্য"কে চিহ্নিত করা হয়। এটির রচনাশৈলী ও বিষয়বস্তুর সঙ্গে তিনটি যোহনীয় পত্রের ঘনিষ্ঠ সম্পর্ক বিদ্যমান। যোহন লিখিত সুসমাচার, উল্লিখিত তিনটি পত্র ও প্রকাশিত বাক্য – এই পুস্তক পাঁচটি কোনও একজন মাত্র লেখকের রচনা না হলেও অধিকাংশ গবেষকই এগুলিকে এককভাবে যোহনীয় সাহিত্য সংগ্রহ হিসাবে বর্ণনা করেন।  এই সুসমাচারে নিবদ্ধ ধর্মোপদেশগুলি এটির রচনার সমসাময়িক যুগের চার্চ-সিনাগগ বিতর্ক-সংক্রান্ত বিষয়গুলির প্রেক্ষিতে গুরুত্ববহ ছিল বলে মনে হয়। যোহন লিখিত সুসমাচারে লক্ষণীয় বিষয় এই যে, এই পুস্তকে উল্লিখিত খ্রিস্টান সম্প্রদায় স্বীয় সংজ্ঞা প্রদানের ক্ষেত্রে একটি বৃহত্তর খ্রিস্টীয় সম্প্রদায়ের অংশ হিসাবে নিজেদের চিহ্নিত করার তুলনায় ইহুদি সম্পদায়ের সঙ্গে তাদের পার্থক্য নিরুপণে বিশেষ গুরুত্ব আরোপ করেছে। খ্রিস্টধর্মের সূত্রপাত যদিও ইহুদি ধর্মের মধ্যেই একটি আন্দোলন হিসাবে, তবু ক্রমে ক্রমে দুই ধর্মের পারস্পরিক বিরোধিতার ফলে এটি ইহুদি ধর্ম থেকে বিচ্ছিন্ন হয়ে যায়।  রচনা ও প্রেক্ষাপট  thumb|left|160px|সুসমাচার-প্রচারক সাধু যোহনের সিরিয়াক খ্রিস্টান প্রথানুসারী একটি চিত্র, রাব্বুলা সুসমাচার থেকে। যোহনীয় সাহিত্য যোহন লিখিত সুসমাচার, তিনটি যোহনীয় পত্র ও প্রকাশিত বাক্যের মধ্যে কিছু লক্ষণীয় সাদৃশ্য রয়েছে। এই সাদৃশ্য অবশ্য সুসমাচারটির সঙ্গে প্রকাশিত বাক্যের যতটা, তার থেকে অনেক বেশি সুসমাচার ও পত্র তিনটির (বিশেষত সুসমাচার ও প্রথম পত্রে) মধ্যে। তাই একক লেখকের রচনা না হলেও এই পাঁচটিকে যোহনীয় সাহিত্যের একক সমাহৃতি হিসাবে ধরা হয়।  বর্গ  তথ্যসূত্র টীকা  পাদটীকা  গ্রন্থপঞ্জি                                                                                                                         বহিঃসংযোগ Online translations of the Gospel of John:  বিষয়শ্রেণী:১ম শতাব্দীর খ্রিস্টীয় ধর্মগ্রন্থ বিষয়শ্রেণী:২য় শতাব্দীর খ্রিস্টীয় ধর্মগ্রন্থ   বিষয়শ্রেণী:ক্যাথারবাদ বিষয়শ্রেণী:যোহনীয় সাহিত্য যোহন বিষয়শ্রেণী:কইন গ্রিক ভাষায় লিখিত গ্রন্থ বিষয়শ্রেণী:অজ্ঞাতনামা লেখকের গ্রন্থ বিষয়শ্রেণী:নতুন নিয়মের বই বিষয়শ্রেণী:কোইন গ্রিক পাঠ্যবই বিষয়শ্রেণী:অনিশ্চিত লেখকের কাজ
প্রাচীন হিন্দী () হল বর্তমান হিন্দী ভাষার খড়িবোলী উপভাষার প্রারম্ভিক রূপ। একে আধুনিক মান্য হিন্দী ভাষার পূর্বসূরী বলে গণ্য করা হয়। এই ভাষা বর্তমান হিন্দি বলয়ের, বিশেষত দিল্লী এবং এর কাছাকাছি অঞ্চলের লোকের মধ্যে প্রায় ১৩-১৪ শতকের সময়ে প্রচলিত ছিল। কবি আমির খসরুর লেখা, কবি তথা সন্ত নামদেব-এর লেখা তথা শিখ ভাষার ধর্মপুথি আদি গ্রন্থ-এ সুফি সন্ত বাবা ফরিদ-এর লেখা কিছু স্তবকে এই ভাষার ব্যবহার দেখা যায়। কবীর-এর লেখাতেও খড়িবোলীর সদৃশ ভাষার ব্যবহার দেখা যায়।  এই প্রাচীন হিন্দী ভাষার থেকেই বর্তমান হিন্দুস্তানি ভাষার উদ্ভব হয়।   আরও পড়ুন  চাগাতাই ভাষা সম্বলপুরী ভাষা  তথ্যসূত্র  বিষয়শ্রেণী:হিন্দি ভাষাসমূহ বিষয়শ্রেণী:ইন্দো-আর্য ভাষাসমূহ বিষয়শ্রেণী:কেন্দ্রীয় ইন্দো-আর্য ভাষাসমূহ বিষয়শ্রেণী:হিন্দি
ডি জে আকীল () হলেন ভারতের একজন ডিজে, শিল্পী এবং সুরকার। তিনি ২০০০ সালের প্রথম দিকে খুব জনপ্রিয় হয়ে ওঠা তার "শেক ইট ড্যাডি মিক্স" গানটির জন্য পরিচিত লাভ করেন। তার গান "তুু হে অহি" ও একই নামের ১৯৮২ সালের সিনেমা থেকে "ইয়ে ওয়াদা রাহা" গানের একটি রিমিক্স জনপ্রিয় হয়ে ওঠে ফলে ২০০০ সালে তার জনপ্রিয়তা তুমুলভাবে বৃদ্ধি পায়।   জীবনী  ডি জে আকীল ও তার স্ত্রী ফারাহ খান আলী একই সঙ্গে মুম্বই বসবাস করেন, যিনি অভিনেতা সঞ্জয় খানের কন্যা এবং বলিউড অভিনেতা জায়েদ খান এর বোন। এই দম্পতির এক পুত্র আজান ও ফাইজা নামের এক কন্যা সন্তান রয়েছে।   ডিস্কোগ্রাফি   একক এবং সহযোগীতামূলক   শেক ইট ড্যাডি মিক্স  তু হে ওহি   ফানা চলচ্চিত্র থেকে 'ফানা ফর ইউ'   অ্যালবাম   দ্যা ড্যাডি মিক্স   দ্যা রিটার্ন টু দ্যা ড্যাডি মিক্স   এক হাসিনা থি  ফরইভার   ডন  ফরইভার ২ (২০১২)  ফরএভার ৩ (২০১৪)   দুবাইয়ে গ্রেপ্তার  ডি জে আকিল পার্টিতে মাদকপ্রব্য বহনের জন্য ২০১০ সালে দুবাই থেকে তাকে গ্রেফতার করা হয়েছিল।  কর্তৃপক্ষ তাকে পরিচালিত পরীক্ষার মাধ্যমে ড্রাগ বহন করার প্রমাণ দিতে ব্যর্থ হলে তিনি কয়েক দিন পরে মুক্তিলাভ করেনে।   তথ্যসূত্র    বহিঃসংযোগ   http://www.djaqeel.com   বিষয়শ্রেণী:ভারতীয় নেপথ্য গায়ক বিষয়শ্রেণী:মুম্বইয়ের ব্যক্তি বিষয়শ্রেণী:ভারতীয় পপ গায়ক বিষয়শ্রেণী:হায়দ্রাবাদ, ভারতের সঙ্গীতশিল্পী বিষয়শ্রেণী:ভারতীয় মুসলিম বিষয়শ্রেণী:জীবিত ব্যক্তি বিষয়শ্রেণী:ভারতীয় গায়ক বিষয়শ্রেণী:ভারতীয় ডিজে বিষয়শ্রেণী:ভারতীয় সঙ্গীতশিল্পী-গীতিকার বিষয়শ্রেণী:ভারতীয় সঙ্গীতজ্ঞ
ডান|থাম্ব|উজ্জ্বল নীল এবং সাদা তারার একটি দলসহ একটি তারাবিন্যাসের চিত্র। উজ্জ্বল তারাগুলিকে একসাথে ভালপেকুলা নক্ষত্রমণ্ডলে কোথ্যাঙ্গারের মতো নক্ষত্রমণ্ডল কোথ্যাঙ্গার হিসাবে চিহ্নিত করা হয়েছে। তারাবিন্যাস বা নক্ষত্রবিন্যাস বলতে রাতের আকাশে পর্যবেক্ষণকৃত একটি নির্দিষ্ট আকৃতিতে বিন্যস্ত তারার দলের সজ্জাকে বোঝায়। তারাবিন্যাস যেকোনও আনুষ্ঠানিক বা অনানুষ্ঠানিক উপায়ে শনাক্তকৃত একাধিক তারার দলের একটি সজ্জা হতে পারে। তাই এটি ৮৮টি আনুষ্ঠানিকভাবে সংজ্ঞায়িত তারামণ্ডলের চেয়ে একটি সাধারণ ধারণা। তারামণ্ডলগুলিকে তারাবিন্যাসের উপর ভিত্তি করে তৈরি করে হয়েছে, কিন্তু এগুলি হল আধুনিক বিজ্ঞানীদের দ্বারা আনুষ্ঠানিক সীমানাসহ সংজ্ঞায়িত তারার ৮৮টি অঞ্চল, যেগুলি একত্রে সমগ্র রাতের আকাশ গঠন করেছে।  তারাবিন্যাস একদিকে খুবই সরল আকৃতির হতে পারে, আবার অন্যদিকে এটি রাতের আকাশের বিশাল অংশ জুড়ে বিস্তৃত অনেকগুলি তারার জটিল সংগ্রহও হতে পারে। তারাগুলি উজ্জ্বল ও খালি চোখে দৃশ্যমান হতে পারে কিংবা ক্ষীণ বা ম্লান হতে পারে, এমনকি কেবলমাত্র দূরবীক্ষণ যন্ত্রে দৃশ্যমান হতে পারে। তবে সাধারণত একটি তারাবিন্যাসের তারাগুলি একে অপরের সাপেক্ষে মোটামুটি সমান মাত্রায় উজ্জ্বল হয়ে থাকে। যেসব শৌখিন ব্যক্তি রাতের আকাশের সাথে পরিচিত হতে চান, তাদের জন্য বৃহত্তর ও অধিকতর উজ্জ্বল তারাবিন্যাসগুলি উপকারী।  তারাবিন্যাসে দেখা তারার সজ্জাগুলি তারাগুলির মধ্যে কোনও ভৌত সম্পর্কের ফসল নয়, বরং এগুলিকে নির্দিষ্ট ভঙ্গিতে পর্যবেক্ষণের একটি ফলাফল। উদাহরণস্বরূপ, গ্রীষ্মকালীন ত্রিভুজ তারাবিন্যাসটি সম্পূর্ণ পর্যবেক্ষণমূলক এবং ভৌতভাবে একে অপরের সাথে সম্পর্কহীন কতগুলি তারার একটি দল। আবার কালপুরুষের বন্ধনী নামক তারাবিন্যাসের তারাগুলি ওরায়ন ওবি১ তারাসংঘের সদস্য। আর সপ্তর্ষিমণ্ডলের সাতটি তারার মধ্যে পাঁচটি বৃহৎ ভল্লুক চলমান তারাগোষ্ঠীর সদস্য। ভৌতভাবে সংযুক্ত তারার দল, যেমন রোহিণীপুঞ্জ (Hyades) বা কৃত্তিকাপুঞ্জ (Pleiades), তাদের নিজস্ব তারাবিন্যাস গঠন করতে পারে কিংবা কোনও বৃহত্তর তারাবিন্যাসের অংশ গঠন করতে পারে।   আরও দেখুন   প্রাক্তন তারাস্তবক  অস্ট্রেলীয় আদিবাসী জ্যোতির্বিদ্যা  চীনা তারামণ্ডল  নক্ষত্র (পরিভাষা)   তথ্যসূত্র    গ্রন্থপঞ্জি   Allen, Richard Hinckley (1969). Star Names: Their Lore and Meaning. Dover Publications Inc. (Reprint of 1899 original). .  Burnham, Robert (1978). Burnham's Celestial Handbook (3 vols). Dover Publications Inc. .  Pasachoff, Jay M. (2000). A Field Guide to the Stars and Planets (4th ed.). Houghton Mifflin Co.    বহিঃসংযোগ   List of Asterisms from deep-sky.co.uk  Naked-Eye Asterisms from Milwaukee Astronomical Society  List of Asterisms from deepsky.waarnemen.com  List of Asterisms from nightskyatlas.com  List of Asterisms from saguaroastro.org  List of Asterisms  from waynesthisandthat.com  বিষয়শ্রেণী:নক্ষত্রমণ্ডল বিষয়শ্রেণী:প্রাক্তন নক্ষত্রমণ্ডল বিষয়শ্রেণী:নক্ষত্র দল বিষয়শ্রেণী:তারাবিন্যাস
রশিদ স্টেডিয়াম () দুবাই, সংযুক্ত আরব আমিরাতের একটি বহুমুখী স্টেডিয়াম। এটি বর্তমানে বেশিরভাগ ফুটবল এবং রাগবি ম্যাচের জন্য ব্যবহৃত হয়। স্টেডিয়ামে ১২,০০০ জন লোকের ধারণক্ষমতা রয়েছে। এটি ১৯৪৮ সালে নির্মিত হয়েছিল।  স্টেডিয়ামটি ২০০৩ ফিফা বিশ্ব যুব চ্যাম্পিয়নশিপ, ২০১৩ ফিফা অনূর্ধ্ব-১৭ বিশ্বকাপ এবং ২০১৯ এএফসি এশিয়ান কাপের বেশ কয়েকটি ম্যাচের আয়োজন করেছিল।   ২০১৯ এএফসি এশিয়ান কাপ  রশিদ স্টেডিয়ামে ২০১৯ এশিয়ান কাপের পাঁচটি ম্যাচ অনুষ্ঠিত হয়েছিল, যার মধ্যে রাউন্ড অফ ১৬ ম্যাচ ছিল।   তারিখ সময় দল নং ১ ফলাফল  দল নং ২ পর্ব  উপস্থিতি৮ জানুয়ারি ২০১৯      গ্রুপ ই১১ জানুয়ারি ২০১৯      গ্রুপ বি১৩ জানুয়ারি ২০১৯      গ্রুপ এফ১৬ জানুয়ারি ২০১৯      গ্রুপ সি২২ জানুয়ারি ২০১৯        thumb|200px|রশিদ স্টেডিয়াম, জানুয়ারি ২০১২   তথ্যসূত্র   বহিঃসংযোগ  সকারওয়ে.কম  রশিদ রশিদ বিষয়শ্রেণী:১৯৪৮-এ প্রতিষ্ঠিত ক্রীড়া মাঠ রশিদ বিষয়শ্রেণী:সংযুক্ত আরব আমিরাতে বহুমুখী স্টেডিয়াম বিষয়শ্রেণী:দুবাইয়ে রাগবি ইউনিয়ন বিষয়শ্রেণী:শাবাব আল আহলি ক্লাব
বাংলাদেশ হিন্দু বৌদ্ধ খ্রিস্টান ঐক্য পরিষদ হলো বাংলাদেশে বসবাসরত হিন্দু, বৌদ্ধ ও খ্রিস্টান নাগরিকদের একটি অরাজনৈতিক সংগঠন। এটি ১৯৮৮ সালে বাংলাদেশের ধর্মীয় ও জাতিগত সংখ্যালঘুদের মানবাধিকার রক্ষার জন্য প্রতিষ্ঠা করা হয়। মেজর জেনারেল (অব.) চিত্ত রঞ্জন দত্ত সংগঠনটির প্রতিষ্ঠাতা সভাপতি।   ইতিহাস  দীর্ঘ সংগ্রামের পর জাতীয়তাবাদ, সমাজতন্ত্র, গণতন্ত্র ও ধর্মনিরপেক্ষতা মূলনীতি হিসেবে বাংলাদেশের সংবিধান রচিত হয়। কিন্তু সংবিধানের অষ্টম সংশোধনীতে রাষ্ট্রধর্ম ইসলাম ঘোষণার পর ধর্মনিরপেক্ষতার হওয়ার পরেও একটি নির্দিষ্ট ধর্মকে রাষ্ট্রীয় মর্যাদা দেওয়া হয়। ফলে ধর্মরাষ্ট্রে ধর্মীয় জাতিগত সংখ্যালঘু সম্প্রদায় সাংবিধানিকভাবে শুধুমাত্র সম-নাগরিক অধিকারের মর্যাদা থেকেই বিচ্যুত হলো না, তাদের উপর বৈষম্য, নিগৃহণ, নিপীড়ন চালানোর অধিকার প্রকারান্তরে সংবিধানে স্বীকৃতি পায়। এরই প্রতিবাদে, প্রতিরোধে এবং স্বাধীনতার ঘোষণাপত্রে বর্ণিত মতে সম-অধিকার, সম-মর্যাদা প্রতিষ্ঠার প্রত্যয়ে জন্ম নেয় বাংলাদেশ হিন্দু বৌদ্ধ খ্রিস্টান ঐক্য পরিষদ। এটির প্রতিষ্ঠাতা সভাপতি ছিলেন বীর উত্তম খেতাবপ্রাপ্ত অবসরপ্রাপ্ত মেজর জেনারেল চিত্ত রঞ্জন দত্ত।  পরবর্তীতে ১৯৯০ সালে উত্তর আমেরিকার বাংলাদেশী ধর্মীয় ও জাতিগত সংখ্যালঘুরা নিউ ইয়র্কে ঐক্য পরিষদের একটি শাখা খোলেন। ২০০৫ সালে টরন্টোতে এর কানাডীয় শাখা গঠন করা হয়। ফ্রান্সের মতো ইউরোপীয় দেশগুলিতেও এর শাখা রয়েছে।   বর্তমান পরিষদ  ২০২২ সালে সংগঠনটির নতুন কমিটিতে অ্যাডভোকেট রানা দাশগুপ্ত বাংলাদেশ হিন্দু বৌদ্ধ খ্রিস্টান ঐক্য পরিষদের বর্তমান সাধারণ সম্পাদক এবং নতুন তিন সভাপতি হয়েছেন ঊষাতন তালুকদার, অধ্যাপক নিমচন্দ্র ভৌমিক ও নির্মল রোজারিও।   উদ্দেশ্য ও লক্ষ্য  সংগঠনের প্রধান উদ্দেশ্য ও লক্ষ্য হলো মুক্তিযুদ্ধের মূলনীতি জাতীয়তাবাদ, ধর্মনিরপেক্ষতা, গণতন্ত্র ও সমাজতন্ত্র প্রতিষ্ঠা, বাঙালী জাতির ঐক্য ও সংহতি রক্ষা, ধর্ম-বর্ণ-সম্প্রদায় নির্বিশেষে সর্বস্তরের জনগণের মৌলিক মানবাধিকার ও স্বাধীনতার নিশ্চয়তা বিধান, মানবসত্তার মর্যাদা ও মূল্যবোধের স্বীকৃতি, সকল মানুষের স্বাভাবিক জীবন বিকাশের পরিপূর্ণ সুযোগ সৃষ্টি, ধর্মীয় স্বাধীনতা নিশ্চিতকরণ, বৈষম্য-বঞ্চনা-সাম্প্রদায়িকতার অবসান, আদিবাসী জনগোষ্ঠীসহ অনগ্রসর জনগনের উপর শোষণ-নির্যাতন-বৈষম্যের অবসান, সামাজিক স্বাধীনতা ও ন্যায়বিচার প্রতিষ্ঠার মাধ্যমে শোষণমুক্ত সমাজ গঠন এবং সকল সম্প্রদায়ের মানুষের সমমর্যাদার ভিত্তিতে সার্বিক রাষ্ট্রকাঠামো গড়ে তোলা।   অঙ্গ সংগঠন  বাংলাদেশ হিন্দু বৌদ্ধ খ্রিস্টান ঐক্য পরিষদের আটটি অঙ্গ সংগঠন আছে:   বাংলাদেশ ছাত্র ঐক্য পরিষদ  বাংলাদেশ যুব ঐক্য পরিষদ  বাংলাদেশ মহিলা ঐক্য পরিষদ  বাংলাদেশ আইনজীবী ঐক্য পরিষদ  বাংলাদেশ শিক্ষক ঐক্য পরিষদ  বাংলাদেশ পেশাজীবী ঐক্য পরিষদ  বাংলাদেশ ব্যবসায়ী ঐক্য পরিষদ  বাংলাদেশ সাংস্কৃতিক ঐক্য পরিষদ   আরো পড়ুন   বাংলাদেশে ধর্মীয় স্বাধীনতা   তথ্যসূত্র    বহিঃসংযোগ    ঐক্য পরিষদের যুক্তরাষ্ট্র শাখা   বিষয়শ্রেণী:বাংলাদেশে ভিত্তিক মানবাধিকার সংগঠন বিষয়শ্রেণী:১৯৮৮-এ প্রতিষ্ঠিত সংগঠন বিষয়শ্রেণী:১৯৮৮-এ বাংলাদেশে প্রতিষ্ঠিত
লিডিয়া ফোরসন (জন্ম ২৪ অক্টোবর ১৯৮৪) একজন ঘানায়ীয় অভিনেত্রী, লেখক এবং প্রযোজক। ২০১০ সালে তিনি প্রধান ভূমিকায় শ্রেষ্ঠ অভিনেত্রীর জন্য আফ্রিকা মুভি একাডেমি পুরস্কার জিতেছিলেন।   প্রাথমিক জীবন ও শিক্ষা  ফোরসন ১৯৮৪ সালের ২৪ অক্টোবর  ঘানার মানকেসিমে জন্মগ্রহণ করেন।  তিনি কেনটাকির উইলমোর এলিমেন্টারি স্কুলে তার প্রাথমিক শিক্ষা লাভ করেন। নয় বছর বয়সে, তার পরিবার ঘানায় ফিরে আসে, যেখানে তিনি আকোসোম্বো ইন্টারন্যাশনাল স্কুলে তার শিক্ষা চালিয়ে যান। তিনি সেন্ট লুইস মাধ্যমিক বিদ্যালয়, কুমাসিতেও পড়াশোনা করেছেন, যেখানে তিনি তার মাধ্যমিক বিদ্যালয়ের শিক্ষা সমাপ্ত করেছেন।  ফোরসন ঘানা বিশ্ববিদ্যালয় থেকে ইংরেজি ভাষা ও তথ্য বিষয়ে স্নাতক ডিগ্রি অর্জন করেছেন।    কর্মজীবন    তথ্যসূত্র    বহিঃসংযোগ      বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ঘানায়ীয় চলচ্চিত্র অভিনেত্রী বিষয়শ্রেণী:ঘানা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ঘানায়ীয় অভিনেত্রী বিষয়শ্রেণী:শ্রেষ্ঠ অভিনেত্রীর জন্য আফ্রিকা মুভি একাডেমি পুরস্কার বিজয়ী বিষয়শ্রেণী:ঘানায়ীয় নারী চলচ্চিত্র প্রযোজক বিষয়শ্রেণী:ঘানায়ীয় চলচ্চিত্র প্রযোজক
তারাপুর () ভারতের মহারাষ্ট্র রাজ্যের থানে জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৫৬ মিটার (১৪৯৬ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে তারাপুর শহরের জনসংখ্যা হল ৭০১২ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ১%। পুরুষদের মধ্যে সাক্ষরতার হার ১% এবং নারীদের মধ্যে এই হার ১%। সারা ভারতের সাক্ষরতার হার ৫৯.৫%, তার চাইতে তারাপুর এর সাক্ষরতার হার কম।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
পানিপথি কুরআন তিলাওয়াত হল ঐতিহ্যবাহী আরবি বা মিশরীয় উচ্চারণের তুলনায় কুরআন তেলাওয়াতের একটি বিকল্প উচ্চারণ ও শৈলী। পানিপথি উচ্চারণ ভারত ও পাকিস্তানের বা বাংলাদেশের জন্য নির্দিষ্ট এবং শুধুমাত্র উপ-মহাদেশীয় অঞ্চলে সীমাবদ্ধ। তবে উপমহাদেশেও এই আবৃত্তিটি এটি প্রচলিত আবৃত্তি শৈলীর মতো জনপ্রিয় নয়।  কুরআনের আয়াতগুলো একটু ভিন্নতার সাথে সমজাতীয় সুরে আবৃত্তি করা হয়। স্বরের গ্রাফ, প্রতিটি পদে, শুরুর পরে উঠে আসে, তারপর কিছুক্ষণের জন্য তার সাধারণ সুর ধরে রাখে এবং শেষে সমান্তরালভাবে পড়ে। এই আবৃত্তি শৈলীটি অত্যন্ত ছন্দময় এবং সুরযুক্ত বলে মনে করা হয়।  ভারতের পানিপথ অঞ্চলে এর উৎপত্তি বলে ধারণা করা হয়। পাকিস্তানে, মুলতান এবং ফয়সালাবাদে অনেক মাদ্রাসা আছে যেগুলো পানিপথি তিলাওয়াত শেখায়।   সম্পর্কিত প্রতিষ্ঠান    ক্বারী আলতাফ, জামিয়া মসজিদ খুলফিয়া-ই-রাশদীন, জি-৯/২ ইসলামাবাদ  মসজিদ রানা মার্কেট F-7, ইসলামাবাদ  জামিয়া ফরেদিয়া, ইসলামাবাদ  দারুল উলূম আসহাব-ই-সুফ্ফাহ আসিফ টাউন জওহরাবাদ (খুশাব)।  জামিয়া দারুল কুরআন, মুসলিম টাউন, ফয়সালাবাদ  জামিয়া জিয়া উল কুরআন (বাগ ওয়াল মসজিদ), মডেল টাউন, ফয়সালাবাদ   তথ্যসূত্র   বিষয়শ্রেণী:কুরআন তিলাওয়াত বিষয়শ্রেণী:ভারতে ইসলাম বিষয়শ্রেণী:পাকিস্তানে ইসলাম বিষয়শ্রেণী:পানিপথ জেলা
রজতকান্ত রায় ( ) (মৃত্যু: ৬ আগস্ট ২০২৫) প্রখ্যাত ভারতীয় বাঙালি ইতিহাসবিদ ও অধ্যাপক। তিনি বিশ্বভারতী বিশ্ববিদ্যালয়ের উপাচার্যও হয়েছিলেন।   জন্ম ও শিক্ষা জীবন  রজতকান্ত রায়ের জন্ম ১৯৪৬ খ্রিস্টাব্দের ৬ ই মে কলকাতায়। পিতা ১৯৬০ খ্রিস্টাব্দে পশ্চিমবঙ্গ সরকারের স্বরাষ্ট্র সচিব কুমুদকান্ত রায়, আইসিএস ছিলেন। পিতামহ রবীন্দ্রনাথ ঠাকুরের সমসাময়িক কামাক্ষ্যা রায় শান্তিনিকেতনে ছিলেন।   শিক্ষা  রজতকান্ত রায়ের স্কুলের পড়াশোনা কলকাতার  বালিগঞ্জ রাষ্ট্রীয় উচ্চ বিদ্যালয়ে। ইতিহাসে সাম্মানিকসহ স্নাতক হন কলকাতার প্রেসিডেন্সি কলেজ থেকে। সেখানে তিনি অশীন দাশগুপ্তর ছাত্র ছিলেন।  কলকাতা বিশ্ববিদ্যালয়ে স্নাতকোত্তরের পর অনিল শীলের তত্ত্বাবধানে গবেষণা করে আসেন কেমব্রিজ বিশ্ববিদ্যালয় থেকে। তার গবেষণার বিষয় ছিল - ১৮৫৭ - ১৯৭৭ খ্রিস্টাব্দ সময়ে বাংলায় "সামাজিক দ্বন্দ্ব ও রাজনৈতিক অস্থিরতা"র। পরে এটি পরিবর্ধিত আকারে প্রকাশিত হয়। তার রচিত আত্মজীবনীমূলক উপন্যাস একা একা নিমালু নরসিংহদাস স্মৃতি পুরস্কারে সম্মানিত হয়।   কর্মজীবন  পিএইচডি করার পর তিনি সহকারী অধ্যাপক হিসাবে কলকাতার ইন্ডিয়ান ইনস্টিটিউট অফ ম্যানেজমেন্টে এক বছর অধ্যাপনা করেন। এরপর কলকাতার প্রেসিডেন্সি কলেজের ইতিহাস বিভাগে রিড়ার (১৯৭৫ - ১৯৮২) এবং পরে অধ্যাপক (১৯৮২ - ২০০৬ ) হন। কলেজের ইতিহাসে একমাত্র তিনিই ছিলেন দীর্ঘ সময়ের অধ্যাপক। এরপর ২০০৬ খ্রিস্টাব্দ হতে ২০১১ খ্রিস্টাব্দ পর্যন্ত তিনি  বিশ্বভারতী বিশ্ববিদ্যালয়ের উপাচার্য ছিলেন।  রচনাবলি গ্রন্থসমূহ  পলাশীর ষড়যন্ত্র ও সেকালের সমাজ (১৯৯৪)  আরবান রুটস্ অব ইন্ডিয়ান ন্যাশনালিজম : প্রেসার গ্রুপস্ অ্যান্ড কনফ্লিক্ট অফ ইনটারেস্টস্ ইন ক্যালকাটা সিটি পলিটিকস (১৯৭৯)  ইনডাস্ট্রিয়ালাইজেশন ইন ইন্ডিয়া:গ্রোথ অ্যান্ড কনফ্লিক্ট ইন দ্য প্রাইভেট করপোরেট সেক্টর (১৯৭৯)  একা একা নিমালু (১৯৯৩)  ইন্ডাস্ট্রি অ্যান্ড অনট্রপ্রেনিয়রশিপ ইন ইন্ডিয়া - (১৮০০-১৯৪৭) (১৯৯৪)  প্রবন্ধ  প্রসঙ্গ রবীন্দ্রনাথ:জীবনদেবতা জীবনী''(২০১২)   তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:কলকাতা বিশ্ববিদ্যালয়ের শিক্ষক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় ইতিহাসবিদ বিষয়শ্রেণী:বাঙালি ইতিহাসবিদ বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:বাঙালি লেখক বিষয়শ্রেণী:দক্ষিণ এশিয়ার ইতিহাসবিদ বিষয়শ্রেণী:কলকাতার পণ্ডিত বিষয়শ্রেণী:বিশ্বভারতী বিশ্ববিদ্যালয়ের শিক্ষক বিষয়শ্রেণী:শান্তিনিকেতনের সাথে যুক্ত ব্যক্তি বিষয়শ্রেণী:প্রেসিডেন্সি বিশ্ববিদ্যালয়, কলকাতার শিক্ষক
ব্যবহার  {{তথ্যছক পুতুল | title                    = <!-- শিরোনাম প্রদর্শন, পাতা নাম ব্যতীত অন্য কিছু হলে --> | image                    =  | image_size               =  | caption                  =  | origin‌‌_place             = | origin‌‌_date              = | created_by               = | creation_date            = | ingredients              = | shape                    = | height                   = | colour                   = | style                    = | usage                    = | related_festival         = | variants                 = | related_dolls            = | manufacturer             = | distributor              = | gi_status                = | website                  = <!-- {{URL|example.com}} --> }}   উদাহরণ   {{তথ্যছক পুতুল | title                    = কাঁঠালিয়ার পুতুল | image                    = | image_size               =  | caption                  = জাতা পেশাইরত দুইজন মহিলা | origin‌‌_place             = কাঁঠালিয়া, মুর্শিদাবাদ জেলা, পশ্চিমবঙ্গ, ভারত | origin‌‌_date              = ৭ম শতাব্দী | created_by               = | creation_date            = | ingredients              = মাটি | shape                    = মনুষ্য মূর্তি | height                   = | colour                   = সাদা, লাল-কালো ডোরা কাটা দাগ | style                    =  | usage                    = ঘর সাজানো | related_festival         =  | variants                 = | related_dolls            = | manufacturer             = | distributor              = | gi_status                = | website                  = <!-- {{URL|example.com}} --> }}